Държавен вестник, бр. 70, 2017 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  70
на неотпуснати заеми от страна на Банката) 
и 3.6 (Отказ на неотпуснати заеми от страна 
на Банката) от Кредитните правила.
5.1.	 Дължима грижа
Заемополучателят полага цялата грижа и 
внимание и прилага всички обичайни средства 
(включително, но не само, правни, финансови, 
управленски и технически), необходими за 
правилното изпълнение на Програмата.
5.2.	Период за разпределяне
Заемополучателят разпределя всеки Транш 
по Програмата в рамките на периода между 
2014 и 2023 г. (Период за разпределяне).
Ако отпуснат от БРСЕ Транш не е раз­
пределен за Програмата или само частично 
е разпределен за нея, в рамките на Периода 
за разпределяне, Заемополучателят възста­
новява неразпределените суми на БРСЕ в 
съответствие с подточка 4.7.
5.3.	Разходи по Програмата
Траншовете, отпуснати по Заема, не трябва 
да надвишават петнадесет процента (15 %) от 
общите допустими разходи по Програмата. 
Ако траншовете, отпуснати по заема, преви­
шават 15 % (поради намаляване на общите 
допустими разходи или по друг начин), За­
емополучателят възстановява излишъка на 
БРСЕ в съответствие с подточка 4.7.
Ако общият размер на допустимите разходи 
на Програмата се увеличи или бъде преразгле­
дан по някаква причина, Заемополучателят 
гарантира, че допълнителните финансови 
ресурси за изпълнението на Програмата са 
достъпни, без да прибягва до БРСЕ. Плано­
вете за финансиране на повишените разходи 
се съобщават на БРСЕ незабавно.
5.4.	Обществени поръчки
Обществените поръчки за доставки, стро­
ителство и услуги, които се финансират по 
Програмата, трябва да отговарят на Насоките 
за възлагане на обществени поръчки.
5.5.	Околна среда
Заемополучателят изпълнява Проекта в 
съответствие с изискванията, заложени в 
Политиката за опазване на околната среда. 
По-специално Заемополучателят изпълнява 
Проекта в съответствие с приложимото нацио­
нално и европейско законодателство в сферата 
на околната среда, включително Директива 
2001/42/ЕО относно оценката на последиците 
на някои планове и програми върху околната 
среда (наричана по-долу „Директивата“), и 
където приложимо взема предвид Насоките 
за интегриране на политиката по околна сре­
да и политиката за изменение на климата в 
Европейските структурни и инвестиционни 
фондове (ЕСИФ) – фаза „Изпълнение на Спо­
разумението за партньорство и програмите в 
периода 2014 – 2020 г.“, одобрени с Решение 
№ 3 на Министерския съвет от 6 януари 2016 г., 
и съгласно измененията към тях.
Заемополучателят гарантира, че ако в съ­
ответствие с Директива 2011/92/ЕС относно 
оценката на въздействието на някои публични 
и частни проекти върху околната среда, съг­
ласно измененията към нея, необходимостта 
от извършване на оценка на въздействието 
върху околната среда е идентифицирана за 
даден проект, БРСЕ бива информирана за 
това от страна на Заемополучателя.
Веднага след като узнае Заемополучателят 
информира Банката за всеки иск, жалба или 
съдебен спор, предприети от трети лица във 
връзка със Споразумението и/или свързано 
решение/разрешително в сферата на околната 
среда.
5.6.	Права на човека
Заемополучателят гарантира, че изпъл­
нението на Програмата няма да доведе до 
нарушаване на: i) Европейската конвенция 
за правата на човека; или ii) Европейската 
социална харта.
5.7.	 Интегритет
Заемополучателят гарантира, че изпъл­
нението на Програмата няма да доведе до 
нарушаване на приложимите закони относно 
измамите, корупцията или всяка друга неза­
конна употреба на средства.
5.8.	Видимост
Заемополучателят следва да информира 
бенефициентите, че Програмата се финансира 
частично от БРСЕ чрез надлежни средства за 
комуникация, като например изрични известия 
на съответните интернет страници, съобще­
ния за медиите, брошури или съобщения на 
билбордове/плочи на съответните проектни 
обекти/съоръжения. Във всеки случай пре­
доставената на бенефициентите информация 
трябва да покаже по целесъобразен начин 
името и логото на БРСЕ.
6.	
МОНИТОРИНГ
6.1.	 Докладване
Докладването по Програмата отговаря 
на правилата за докладване, определени за 
съответните оперативни програми. Заемо­
получателят изпраща за сведение докладите 
за мониторинг, съвместно определени и съ­
гласувани от българските власти и ЕС, до 
БРСЕ най-малко веднъж годишно в рамките 
на Периода за разпределяне. Освен това в 
Приложение 4 към настоящия документ е 
представен образец на Обобщена справка 
за разпределяне, в която се включва мини­
малната информация, изисквана от БРСЕ за 
проверка на Разпределянето на траншовете, 
която Заемополучателят изпраща на БРСЕ: